( 228 ) 



L'on a escript lettres aux villes particulières de ne recepvoir garnison 

 par Tordonnance du Gouverneur provincial. Ayant sur ce lesdictes villes 

 prins tel pied et fondement qu'elles ne veullent plus rendre Tobéys 

 sauce à luy deue, ny conséquamnient aux Estatz généraulx. 



L'on a mis garnison de soldatz, voires quy ne sont de serment aux- 

 dicts Estatz généraulx, en pluisieurs desdictes villes^ sans les en vouloir 

 rcthirer pour prière et request qu'on ayt sceu faire encoire qu'il n'en 

 soit aucune nécessité, causant, non seuUemcnt, que d'icelle et desprinci- 

 palles meltes de la province, l'on ne peult thirer les moyens pour 

 soustenir les garnisons, frontières et autres nécessitez; mais se voit que 

 le tout tend à tenir le povre peuple en misérable servitude. 



Veu mesmement que, au lieu de faire rethirer lesdicls soldatz, ceulx 

 de la ville d'Ath se sont emparez du chastcau. 



Au lieu de assister les povres gens d'Enghien, de furnir le payement 

 dos leurs, pour les faire sortir, selon l'appostille qu'ilz en ont obtenu, 

 Ton escript auxdicts soldats de n'en bouger et sortir. 



Et finablement, ayant ceulx de Hal après tant de maulx et tourmens 

 vendu jusques à la chemise pour se descharger de ceulx qu'on y avoit 

 mis, on s'efiForce d'en remectre des nouveaulx. 



A quoy lesdicts Estatz de Haynau prient et supplient derechef vou- 

 loir applicquer le remède propice et convenable, et les descharger 

 promptement sans aultre renvoy desdictes garnisons d'Ath, d'Enghien, 

 Hal et Braine, faisant commandement bien exprès par lettres et autre- 

 ment auxdictes villes et touttes autres de rendre et désirer l'honneur et 

 obéyssance deue au Gouverneur provincial, comme l'on avoit accous- 

 tume auparavant et de tout temps. Et en cela lesdicts Estatz prient 

 d'estre accommodez. 



Combien néantmoings que sur toutes choses ilz désirent estre remédié 

 au général, affin de aussy tost par une bonne et mutuelle correspon- 

 dence résister et repoulser i'ennemy commun. 



Pour à quoy parvenir et restablir le repos publicq, samble que 

 comme ladicte pacification de Gand et union généralle se trouvent en 

 tant d'endroietz violées et offensées, cause mouvante et principale 

 de tous ces discors, qu'icelles doibvent estre tout premier remises en 

 leur intégrité spéciallement regardant la foy et religion ca'.holicque. 



Du moings que es villes et provinces dont elle a esté déchassée, 

 l'exercice publicque d'icelle soit restably en toute sieureté. 



Les ecclésiastiques réintégrez en leurs églises et tous les bien d'icculx 

 et de tous autres restituez. 



